Imant

Iste articlo ye sobre un cuerpo que chenera un campo magnetico; ta la persona que diriche a oración en a relichión islamica, se veiga imán.
Un imant (d'o francés aimant) ye un cuerpo u dispositivo que chenera un campo magnetico, u dito d'una atra manera, con un momento magnetico significativo, y por ixo tiende a aliniar-se con atros imans (por eixemplo con o campo magnetico terrestre).

A palabra imant deriva d'o francés aimant, evolución d'o latín adamas, adamantis ("fierro muit duro"), adaptación d'o griego ἀδάμας ("invenvible"), sin relación con a palabra magnetico. Esta zaguera palabra deriva d'o griego μαγνήτης λίθος (magnítis líthos) u piedra de Magnesia, una localidat conoixida dende l'antigüidat por as suyas menas de magnetita. En a traducción herediana de "Vidas Semblants" de Plutarco mencionan a la magnetita como piedra calamita:

Os imants pueden estar permanents u temporals, un imant permanent no necesita de denguna influencia externa ta chenerar o suyo campo magnetico mientres que os imants temporals, como los electroimants nomás cheneran o suyo campo magnetico gracias a la corrient electrica. Os imants permanents se pueden formar de traza natural, como ye o caso d'a magnetita, pero tamién pueden estar fabricaus de manera artificial.

Os imants atrayen u repelen diversos materials, aquellos que son fuertement atrayitos por un imant tienen una gran permeabilidat magnetica, como en o caso d'o fierro y bel tipo d'acero, y reciben a denominación de materials ferromagneticos. Os materials con una baixa permeabilidat magnetica nomás són atrayitos debilment por os imants y se dicen paramagneticos, un eixemplo sería l'oxicheno liquido. A la fin bi ha bel material, como l'augua, que tienen una permeabilidat magnetica tan baixa que o magnetismo nomás se manifiesta en presencia d'un campo magnetico externo (diamagnetismo). Tot tien una permeabilidat magnetica mesurable.

A unidat de mesura d'o SI ta o campo magnetico ye o tesla, mientres que a unidat ta o fluxo magnetico ye o weber; 1 tesla ye 1 weber por metro cuadrau.

 Se veiga tamién 
 Magnetismo.
 Electroimant.

Referencias

 Vinclos externos 

Categoría:Magnetismo